S-256/2011

Mál þetta, sem dómtekið var 15. júní sl., er höfðað með ákæru lögreglustjórans á Suðurnesjum, útgefinni 21. febrúar 2011, á hendur A-kk-þgf H-kk-þgf, kt. 000000-0000, Hafnargötu 32, Reykjanesbæ

I. (007-2009-34647)

Fyrir fíkniefnalagabrot, með því að hafa, sunnudaginn 7. júní 2009, haft í vörslum sínum, til sölu og dreifingar, samtals 42,14 gr. af kókaíni er fundust við líkamsleit á ákærða á lögreglustöðinni við Hverfisgötu 113, Reykjavík, annars vegar fundust 40,62 gr. af kókaíni í plastpoka er ákærði geymdi á milli rasskinna sinna og hins vegar 1,52 gr. af kókaíni er ákærði geymdi í vinstri buxnavasa sínum. Auk að hafa í vörslum sínum 2,39 gr. af MDMA dufti er fundust, í miðskúffu skrifborðs, við leit lögreglu í herbergi ákærða, er ákærði hafði til leigu á Grand Hóteli, Sigtúni 38, herbergi nr. 123.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985, sbr. lög nr. 68/2001, sbr. 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, sbr. auglýsingu 232/2001.

II. (007-2009-35987)

Fyrir umferðarlagabrot, með því að hafa mánudaginn 8. júní 2009, ekið bifreiðinni AK359, til suðurs á Langholtsvegi, við hús nr. 118, Reykjavík, á 58 kílómetra hraða á klukkustund, að teknu tilliti til vikmarka, þar sem leyfður hámarkshraði er 50 kílómetrar á klukkustund.

Telst háttsemi þessi varða við 1. mgr. 37. gr., sbr. 1. mgr. 100. gr. umferðarlaga nr. 50/1987.

III. (007-2009-049441)

Fyrir umferðarlagabrot, með því að hafa sunnudaginn 9. ágúst 2009, ekið bifreiðinni AK359, norður Hvalfjarðargöng, u.þ.b. 4600 m frá suðurmuna gangnanna, á 89 kílómetra hraða á klukkustund, að teknu tilliti til vikmarka, þar sem leyfður hámarkshraði er 70 kílómetrar á klukkustund.

Telst háttsemi þessi varða við 2., sbr. 4. mgr. 37. gr., sbr. 1. mgr. 100. gr. umferðarlaga nr. 50/1987.

IV. (007-2010-49644)

Fyrir umferðarlagabrot, með því að hafa fimmtudaginn 29. júlí 2010, ekið bifreiðinni YXD77, sviptur ökuréttindum, suður Hafnarfjarðarveg, við Arnarnesbrú, Garðabæ, á 137 kílómetra hraða á klukkustund, að teknu tilliti til vikmarka, þar sem leyfður hámarkshraði er 70 kílómetrar á klukkustund.

Telst háttsemi þessi varða við 1. mgr. 48. gr. og 1., sbr. 3. mgr. 37. gr., sbr. 1. mgr. 100. gr. og umferðarlaga nr. 50/1987.

V. (008-2010-012831)

Fyrir umferðarlagabrot, með því að hafa, föstudaginn 3. desember 2010, ekið bifreiðinni OD426, án þess að hafa til þess réttindi, undir áhrifum ávana- og fíkniefna (Tetrahýdrókannabínól mældist í blóði 3,7 ng/ml og kókaín í blóði mældist 35 ng/ml), eftir Aðalgötu, Reykjanesbæ.

Telst háttsemi þessi varða við 1. mgr. 48. gr. og 1. mgr. sbr. 2. mgr. 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk 42,14 g af kókaíni og 2,39 gr. af MDMA dufti, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001.

Þess er einnig krafist að ákærði verður dæmdur til sviptingar ökuréttar, skv. 1. mgr. 101. gr. og 102. gr. umferðarlaga nr. 50/1987, sbr. 18. gr. laga nr. 66/2006.

Við þingfestingu málsins hinn 12. maí sl. var mál nr. S-494/2011 sameinað þessu máli, en það mál er höfðað með ákæru, útgefinni 18. apríl 2011 á hendur ákærða „fyrir umferðarlagabrot, með því að hafa, mánudaginn 7. mars 2011, ekið bifreiðinni OD426, suður Hringbraut, við Vesturbraut, Reykjanesbæ, án þess að hafa til þess réttindi og undir áhrifum ávana- og fíkniefna (Tetrahýdrókannabínól mældist í blóði 3,4 ng/ml).

Telst háttsemi þessi varða við 1. mgr. 48. gr. og 1. mgr. sbr. 2. mgr. 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er einnig krafist að ákærði verður dæmdur til sviptingar ökuréttar, skv. 1. mgr. 101. gr. og 102. gr. umferðarlaga nr. 50/1987, sbr. 18. gr. laga nr. 66/2006.“

Við fyrirtöku málsins hinn 9. júní sl. var mál nr. S-573/2011 sameinað þessu máli, en það mál er höfðað með ákæru, útgefinni 25. maí 2011 á hendur ákærða „fyrir fyrir umferðarlagabrot, með því að hafa, þriðjudaginn 5. apríl 2011, ekið bifreiðinni OD426, af Aðalgötu inn á Reykjanesbraut til suðurs, Reykjanesbæ, án þess að hafa til þess réttindi og undir áhrifum ávana- og fíkniefna (Amfetamín í blóði mældist 120 ng/ml).

Telst háttsemi þessi varða við 1. mgr. 48. gr. og 1. mgr. sbr. 2. mgr. 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er einnig krafist að ákærði verður dæmdur til sviptingar ökuréttar, skv. 1. mgr. 101. gr. og 102. gr. umferðarlaga nr. 50/1987, sbr. 18. gr. laga nr. 66/2006.“

Loks var við fyrirtöku málsins hinn 15. júní sl. mál nr. S-592/2011 sameinað þessu máli, en það er höfðað með ákærðu, útgefinni 8. júní 2011 á hendur ákærða „fyrir umferðarlagabrot, með því að hafa, mánudaginn 4. apríl 2011, ekið bifreiðinni OD426, suður Stekkjabakka, Reykjavík, án þess að hafa til þess réttindi og undir áhrifum ávana- og fíkniefna (Amfetamín í blóði mældist 250 ng/ml).

Telst háttsemi þessi varða við 1. mgr. 48. gr. og 1. mgr. sbr. 2. mgr. 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er einnig krafist að ákærði verður dæmdur til sviptingar ökuréttar, skv. 1. mgr. 101. gr. og 102. gr. umferðarlaga nr. 50/1987, sbr. 18. gr. laga nr. 66/2006.“

Af hálfu ákæruvalds var því lýst yfir við fyrirtöku málsins hinn 15. júní sl. að fallið væri frá því gefa ákærða að sök að hafa haft fíkniefni þau, sem greindi í I. lið ákæru, útgefinnar 21. febrúar 2011, til sölu og dreifingar, og væri ákærða einungis gefið að sök að hafa haft efnin í vörslum sínum.

Um málavaxtalýsingu er skírskotað til ákæra málsins.

Ákærði játaði brot sín skýlaust fyrir dóminum eins og þeim er lýst í framangreindum ákærum og með tilliti til þeirrar breytingar sem ákæruvaldið gerði á I. lið ákærunnar frá 21. febrúar 2011. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunum.

Ákærði, sem er fæddur 1975, hefur frá árinu1993 hlotið alls tíu refsidóma, aðallega fyrir þjófnað og önnur auðgunarbrot, en einnig fyrir skjalafals, kynferðisbrot, nytjastuld, fíkniefnalagabrot og umferðarlagabrot. Ákærði hlaut á árunum 2005-2007 þrjá refsidóma fyrir fíkniefnalagabrot. Hinn 9. júlí 2010 gekkst ákærði undir greiðslu 75.000 króna lögreglustjórasektar og sviptingu ökuréttar í fjóra mánuði fyrir ölvunarakstur og akstur án þess að endurnýja ökuskírteini sitt. Loks var ákærði hinn 16. nóvember 2010 dæmdur til greiðslu 190.000 króna sektar fyrir akstur sviptur ökurétti og hraðakstur.

Brot samkvæmt I-IV. lið ákæru, útgefinnar 21. febrúar 2011, eru framin áður en dómurinn frá 16. nóvember 2010 gekk og þá eru brot samkvæmt I.-III. lið framin áður en dómurinn frá 9. júlí 2010 gekk. Ber því að dæma ákærða hegningarauka við þessa dóma að því er framangreinda ákæruliði varðar, sbr. 78. gr. almennra hegningarlaga nr. 19/1940. Verður ákærða gerð refsing í einu lagi fyrir öll brotin, sbr. ákvæði 77. gr. almennra hegningarlaga.

Við ákvörðun refsingar er litið til þess að með brotum sínum nú hefur ákærði ítrekað brot sitt gegn 45. gr. umferðarlaga. Þá er litið til þess að ákærði hefur nú alls fjórum sinnum gerst sekur um akstur undir áhrifum fíkniefna og án gildra ökuréttinda og þá hefur ákærði þrívegis gerst sekur um hraðakstur og einu sinni um akstur sviptur ökurétti. Jafnframt hefur ákærði gerst sekur um vörslur á talsverðu magni af hættulegum fíkniefnum

Í ljósi alls framanritaðs þykir refsing ákærða hæfilega ákveðin fangelsi í fjóra mánuði. Með hliðsjón af sakarferli ákærða þykir ekki unnt að skilorðsbinda refsinguna.

Þá ber að svipta ákærða ökurétti í fimm ár og tvo mánuði frá birtingu dómsins að telja.

Ákærði sæti upptöku á 42,14 g af kókaíni og 2,39 g af MDMA dufti.

Loks er ákærða gert að greiða 672.879 krónur í sakarkostnað, þar af þóknun skipaðs verjanda síns,P-kk-ef K-kk-ef hdl., sem þykir hæfilega ákveðin að fjárhæð 87.850 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, A-kk-nf H-kk-nf, sæti fangelsi í fjóra mánuði.

Ákærði er sviptur ökurétti í fimm ár og tvo mánuði frá birtingu dómsins að telja.

Upptæk eru 42,14 g af kókaíni og 2,39 g af MDMA dufti.

Ákærði greiði 672.879 krónur í sakarkostnað, þar af þóknun skipaðs verjanda síns, P-kk-ef K-kk-ef hdl., 87.850 krónur.

R-kvk-nf B-kvk-nf

Rétt endurrit staðfestir

Héraðsdómur Reykjaness 30.6. 2011.